钦定古今图书集成/明伦汇编/官常典/第635卷 > 方亮
## 钦定古今图书集成/明伦汇编/官常典/第635卷 > 方亮

按《浙江通志》：亮，雉山人。初，汪华据歙称王，睦州已为
歙有。及武德初，杜伏威命王雄诞平歙而复睦州，用
亮为刺史，赐诏曰：“本司刺史方亮，往因丧乱，保据邑
土，识达事机，早归朝化。”亮当唐初，尝不因朝命为刺
史，其后纳土归化，免其乡里屠戮之苦，诚节彰著，是
可嘉也。《唐史》逸之。